CELEX: 62017TN0231
Language: mt
Date: 2017-04-20 00:00:00
Title: Kawża T-231/17: Rikors ippreżentat fl-20 ta’ April 2017 – SE vs Il-Kunsill

3.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 213/31
            
         Rikors ippreżentat fl-20 ta’ April 2017 – SE vs Il-Kunsill
   (Kawża T-231/17)
   (2017/C 213/43)
   Lingwa tal-kawża: il-Franċiż
   
      Partijiet
   
   
      Rikorrent: SE (rappreżentant: N. De Montigny, avukat)
   
      Konvenut: Il-Kunsill tal-Unjoni Ewropea
   
      Talbiet
   
   Ir-rikorrent jitlob lill-Qorti Ġenerali jogħġobha:
   tiddikjara u tannulla,
   
               —
            
            
               id-deċiżjoni tal-Unità tad-Drittijiet Individwali tat-22 ta’ Ġunju 2016 li ċaħdet ir-rikonoxximent tan-neputija tiegħu bħala wild dipendenti;
            
         
               —
            
            
               sa fejn huwa neċessarju, id-deċiżjoni espliċita tal-24 ta’ Jannar 2017 li tiċħad l-ilment imressaq fid-19 ta’ Settembru 2016;
            
         filwaqt li,
   
               —
            
            
               tiddikjara li n-neputija tar-rikorrent hija dipendenti fuqu skont it-tielet subparagrafu tal-Artikolu 2(2) tal-Anness VII tar-Regolamenti tal-Persunal b’effett mit-13 ta’ Ġunju 2016;
            
         
               —
            
            
               tattribwixxi lin-neputija tar-rikorrent il-benefiċċju tal-fond tal-assigurazzjoni tal-mard (JSIS) bis-saħħa tar-rikorrent b’effett mit-13 ta’ Ġunju 2016;
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv huwa bbażat fuq żball ta’ liġi kif ukoll fuq żbalji ta’ evalwazzjoni u ta’ interpretazzjoni tat-tielet subparagrafu tal-Artikolu 2(2) tal-Anness VII tar-Regolamenti tal-Persunal allegatament imwettqa mill-Kunsill meta adotta d-deċiżjonijiet ikkontestati.
            
         
               2.
            
            
               It-tieni motiv huwa bbażat fuq ksur tal-prinċipju tal-amministrazzjoni tajba.
            
         
               3.
            
            
               It-tielet motiv huwa bbażat fuq ksur tal-Artikolu 24 tal-Karta tad-Drittijiet Fundamentali.